Znanje, informacije i komunikacije zauvijek su promijenjene 29. listopada 1969. godine kada je rođena preteča današnjeg interneta - ARPANET, piše USA Today.

Mrežu ARPANET tada su činila međusobno povezana računala četiri američka sveučilišta koja su radila na razvoju novih vojnih tehnologija za Ministarstvo obrane Sjedinjenih Američkih Država.

Fred Prouser / REUTERS Leonard Kleinrock na mjestu rođenja interneta u sobi 3420 u zgradi Boelter Sveučilišta UCLA

Sveučilišta UCLA, Stanford i Utah te Sveučilište Kalifornije u Santa Barbari bile su jedine ustanove visokog obrazovanja koje su tada imala računala, uređaje koji su tada bili veliki kao sobe i koji su imali podno hlađenje.

Fred Prouser / REUTERS

ARPANET, a samim time i internet, 29. listopada slavi rođendan jer su toga dana profesor računalnih znanost na Sveučilištu UCLA Leonard Kleinrock i njegov student Charley Kline željeli sa svog računala poruku poslati Sveučilištu Stanford.

Poruka koju su poslali sastojala se od dva slova - "L" i "O".

Fred Prouser / REUTERS

Kleinrock je rekao da je htio poslati poruku "login", ali da se njihov sustav srušio odmah nakon unosa drugog slova. Cijelu su riječ poslali tek nakon sat vremena.

Fred Prouser / REUTERS

Hrvatska radiotelevizija na svojoj je internetskoj stranici i društvenoj mreži Facebook objavila prilog o internetu koji je snimljen 1995. godine.

"Zavirili smo u arhivu HRT-a, točnije 1995. godinu, kada je već bilo teško zamisliti život bez kompjutera, ali internetu smo se još uvijek, može se slobodno reći, iščuđavali. U prilogu snimljenom za tada popularnu emisiju za mlade Briljanteen, doznajemo što je internet, što je potrebno da se na njega 'prikopčate', pravi hit bilo je doznati nešto o grupi Rolling Stones na njihovom "homepageu", doznati nešto o filmovima, kulturi i sportu...", napisali su iz HRT-a.

U prilogu su gledatelji mogli doznati i što je internet te godine nudio Hrvatskoj i s kakvim se problemima suočavao.

"Nudimo sve praktički, od mogućnosti povezivanja i rada s www-om, preko Netscapea, preko izrade svojih homepageova, svojih stranica, na kojima se čovjek može svijetu predstaviti - što zna, što može, što radi trenutno, pa do slanja pošte. A koji su problemi? Najveći problem je sporost veze prema inozemstvu s obzirom na to da je zapravo za vrlo velik broj korisnika", otkrio je u prilogu Nenad Mihajlović iz SRCE-a, zagrebačkog sveučilišnog računalnog centra.

U prilogu pogledajte koji su se pojmovi pretraživali te ne tako davne 1995.: